text: Produktion af vinterudstyr går glat
  06 december 2010 kl. 13.15
  Vinteren og glatte veje giver travlhed hos Danmarks største producent af udstyr til at salte og rydde sne.
  På Maskinfabrikken Epoke i Vejen, har de travlt. Ud over at producere og sælge nyt grej har servicemontørerne haft travlt med at reparere og vedligeholde. De har nærmest arbejdet i døgndrift, siden den første sne faldt for godt 14 dage siden. Når saltsprederen eller sneploven kører i stykker, er de nødt til at tage afsted. 
  
  Kontor i 25 lande
  Siden 1950'erne, da produktion og markedsføring af de danske spredere for alvor tog fart, har Epoke bidraget til bekæmpelse af glatte veje i Danmark, Europa, Nordamerika, Asien og Rusland. Epoke har repræsentanter i 25 lande. 
  Virksomheden har over hele landet et netværk af servicemontører, som skal ud hurtigt til alle former for serviceopgaver - ikke kun, når snestormen raser, men også når maskinerne skal have sommereftersyn.
  